# data[].attributes.body
opera NABUCCO

zbor sužnjev

# data[].attributes.attachment_link.title
Nabucco Hebrew Slaves Chorus (track 2/2) "Va, pensiero" Verdi VERDI YEAR BORN 200 YEARS AGO (1813)

# data[].attributes.attachment_link.readable_text
Iz Wikipedije, proste enciklopedije

Nabucco je tretja opera skladatelja Giuseppeja Verdija. Besedilo je napisal libretist Temistocle Solera, krstna predstava te štiridejanke je bila 9. marca 1842 v milanski Scali.

Sam krst je bil eden največjih triumfov v operni zgodovini in z njim je skladatelj postal eden najpomembnejših opernih ustvarjalcev vseh časov. Tedaj že uveljavljeni in priljubljeni skladatelj Gaetano Donizetti je velik uspeh opere slutil že vnaprej in je svojim prijateljem v Bergamo pisal, naj nikakor ne zamudijo uprizoritve nove opere. Nabucco je bil tako samo v krstni (spomladanski) sezoni v milanski Scali ponovljen še 65-krat. Dirigent predstave je bil Eugenio Cavallini, vlogo Abigaile je na krstni predstavi interpretirala kasnejša Verdijeva soproga Giuseppina Strepponi.

"Z Nabuccom se je dejansko začela moja kariera opernega skladatelja," pa je skladatelj zapisal skoraj štiri desetletja kasneje.

Osrednja tema opere so sanje ljudstva o samostojni deželi, kar so poslušalci in cenzura hitro povezali z željo po zedinjeni Italiji, kar je bilo takrat aktualno v gibanju ( risorgimento). Predvsem v tej smeri je izjemno učinkovit zborovski nastop (t. i. zbor sužnjev) iz tretjega dejanja opere Va, pensiero /slov. Splavaj misel na krilih kipečih/. Spevna melodija je bila izbrana celo za neuradno himno domoljubnega gibanja.

Nabucco, kralj babilonski - bariton

Abigaila, Nabuccova starejša hči - mezzosopran

Fenena, Nabuccova mlajša hči - sopran

Izmael, nečak jeruzalemskega kralja - tenor

Zaharija, hebrejski veliki duhoven - bas

Baalov veliki svečenik - bas

Abdal, vojak - tenor

Ana, Zaharijina sestra - sopran

Babilonski vojščaki, hebrejski vojščaki, leviti, hebrejske device, babilonske žene, Baalovi svečeniki, ljudstvo

Dogajanje je postavljeno v leto 586 pred Kristusom.

Prvo dejanje

Jeruzalem.

Asirsko in izraelsko kraljestvo sta v vojni. Asirski kralj Nabucco je zasedel Jeruzalem in prisilil Izraelce, da so se zatekli v notranjost Salomonovega templja. Prerok Zaharija jih bodri in prepričuje, da jim bo Nabucco prizanesel, ker imajo njegovo hčer Feneno za talko. Ko je bil Izmael, nečak izraelskega kralja, v sirskem ujetništvu, se je dekle namreč zaljubilo vanj, mu pomagalo pri begu in mu sledilo v Jeruzalem. Izmael ji vrača čustva in želi Feneni omogočiti beg. Toda preseneti ju Abigaila, druga Nabuccova hči, ki je prav tako zaljubljena v Izmaela. Abigaila obljubi, da bo Izraelcem zagotovila življenje in svobodo, če ji bo Izmael prisegel ljubezen, a ta jo zavrne. Ko Nabucco prodre v tempelj, Zaharija zagrozi Feneni s smrtjo, toda Izmael jo reši. Nabucco tedaj zavzame tempelj in celotno izraelsko ljudstvo odvede v suženjstvo.

Drugo dejanje

Brezbožnik.

V kraljevi palači v Babilonu. Abigaila najde dokument, ki potrjuje, da ona ni kraljeva hči, temveč le posvojenka suženjskega izvora. Fenena, ki ji je Nabucco med svojo odsotnostjo prepustil prestol, osvobodi Izraelce. S tem si nakoplje srd svečenikov, ki začnejo snovati državni udar. V Babilonu se razširi lažna vest o Nabuccovi smrti. Abigaila se razglasi za kraljico, toda Nabucco se vrne in ji iztrga krono. V splošni zmedi razglasi odpravo vseh božanstev ter sam sebe okliče za edinega boga. Z neba se nenadoma utrga strela in zadene prevzetnega kralja, ki se mu pri priči omrači um. Abigaila pobere s tal Nabuccovo krono in si jo posadi na glavo.

Tretje dejanje

Prerokba.

Abigaila ima trdno v roki kraljevsko oblast. Blazni Nabucco tava po kraljevi palači in jo preklinja, češ da mu je z zvijačo iztrgala prestol. Abigaila pred njegovimi očmi uniči potrdilo o svojem izvoru, ki je predstavljalo edino sredstvo, s katerim bi jo lahko Nabucco vrgel s prestola. Nato ga prepriča, naj podpiše odlok, ki obsoja na smrtno kazen vse Izraelce - vključno s Feneno, ki je iz ljubezni do Izmaela prestopila v židovsko vero. Ujeti Izraelci medtem obujajo spomine na izgubljeno domovino. Zaharija jih znova opogumlja in napove uničenje Babilona.

Četrto dejanje

Uničeni malik.

Nabucco je sam v svojih sobanah. V polsnu zasliši glasove, ki naznanjajo Fenenino smrtno obsodbo. Obrne se na židovskega boga in mu obljubi, da mu bo dal zgraditi veličasten tempelj, če bo rešil življenje njegovi hčeri. Med molitvijo se mu čudežno povrne razum. Fenena in ostali izraelski ujetniki se odpravljajo v smrt. Tedaj zaslišijo vzklike v čast Nabuccu. Kralj prepreči usmrtitev Izraelcev, jim vrne svobodo ter se pridruži njihovim himnam Jahveju. Abigaila ob novici o Nabuccovi vrnitvi na oblast zaužije strup. V zadnjih vzdihljajih prosi za odpuščanje in blagoslovi zvezo med Izmaelom in Feneno.

# data[].attributes.attachment_link.title
Nabucco (opera) - Wikipedija, prosta enciklopedija

# data[].attributes.attachment_link.description
Iz Wikipedije, proste enciklopedije Nabucco je tretja opera skladatelja Giuseppeja Verdija. Besedilo je napisal libretist Temistocle Solera, krstna predstava te štiridejanke je bila 9. marca 1842 v milanski Scali. Sam krst je bil eden največjih triumfov v operni zgodovini in z njim je skladatelj postal eden najpomembnejših opernih ustvarjalcev vseh časov.

# data[].attributes.attachment_link.readable_text
Iz Wikipedije, proste enciklopedije

Madama Butterfly je opera v treh dejanjih Giacoma Puccinija.

Skladatelj je bil ob ogledu dramske uprizoritve enodejanke Madama Butterfly ameriškega pisatelja Davida Belasca tako pretresen in prevzet, da se je v hipu odločil za uglasbitev te tragične zgodbe o ljubezni prevarane Japonke.

Po privolitvi pisatelja je začel razmišljati o zasnovi novega dela, ki naj bi bilo sprva enodejanka s prologom. Leto dni kasneje je pri svojih libretistih Luigiju Illici in Giussepeju Giacosi naročil operno besedilo, za katerega pa se je kasneje odločil, da bo sestavljeno v treh dejanjih.

Prvo izvedbo Madama Butterfly je Puccini zaupal milanski Scali, kjer so v premierni zasedbi nastopali najboljši pevci, zato je bil Puccini prepričan, da bo doživel velikanski uspeh. Zgodilo pa se je ravno nasprotno. Na krstni predstavi 17. februarja 1904 ga je občinstvo izžvižgalo. Kritiki so mu očitali neizvirnost in plagiatorstvo. Vse skupaj pa naj bi temeljilo na spletkah in zavisti njegovih poklicnih rivalov, čeprav je imela prva verzija opere z dvema dejanjema nekaj pomanjkljivosti. Te pa je Puccini odpravil s predelavo in tako je opera dobila tri dejanja in že čez nekaj mesecev je uprizoritev v Brescii požela izjemen uspeh. Leto pozneje so Madama Butterfly uprizorili v londonskem Covent Gardnu, sledili sta premieri v Parizu (leta 1906) in Berlinu (leta 1907). V Ljubljani pa je opera prvič zaživela leta 1908. V deželnem gledališču v Ljubljani je bila opera predstavljena kot Gospa Metuljček oziroma Metuljeva, v poznejših izvedbah je postala Madame Butterfly v letu 2017 pa je v izvedbi SNG Opera in balet Ljubljana v režiji Vinka Möderndorferja predstavljena kot Madama Butterfly. .

Čo-čo-san (Madama Butterfly), gejša - sopran

Suzuki, njena družica - mezzosopran

B. F. Pinkerton, poročnik ameriške mornarice - tenor

Sharpless, ameriški konzul v Nagasakiju - bariton

Goro - tenor

princ Yamadori - tenor

Bonzo, Čo-čo-sanin stric - bas

Yakuside - bas

Kate Pinkerton - mezzosopran

uradnik registrature

Čo-čo-sanin otrok, mati, prijatelji, sorodniki, služabniki

Zgodba se dogaja v Nagasakiju.

Prvo dejanje

Poročnik ameriške vojske Benjamin Pinkerton se po japonskem običaju poroči z gejšo Čo-čo-san (Madame Butterfly). Nevestin stric Bonzo, budistični svečenik, prekolne Čo-čo-san, ker je prestopila v krščansko vero.

Drugo dejanje

Pretekla so tri leta. Butterfly s svojim sinom in služkinjo Suzuki zvesto čaka na moževo vrnitev. Obišče jih Sharpless. Pinkerton jih je v pismu obvestil, da prihaja, z njim pa njegova ameriška soproga. Butterfly noče verjeti, da jo je mož zapustil, saj je prepričana, da Pinkerton ne bo zanikal njunega otroka. V tistem strel iz pristanišča naznani prihod bojne ladje, ki ji poveljuje Pinkerton.

Tretje dejanje

Butterfly z velikim vznemirjenjem sprejme Pinkertonov prihod. Zunaj čaka nova Pinkertonova žena, ki hoče s seboj odpeljati moževega otroka. Pinkerton nima moči in hrabrosti, da bi se srečal z Butterfly, zato se raje umakne. V prostor stopi vznemirjena Čo-čo-san. Ko zagleda tujo žensko, Pinkertona pa nikjer, spozna resnico. Odloči se, da bo otroka pustila oditi z očetom. Poslovi se od sina, nato pa ji služkinja Suzuki pomaga pri obredu smrti. Z očetovim rezilom naredi harakiri. V hišo plane Pinkerton, a ostane mu le še pogled na umirojočo Butterfly.

# data[].attributes.attachment_link.title
Madama Butterfly - Wikipedija, prosta enciklopedija

# data[].attributes.attachment_link.description
Iz Wikipedije, proste enciklopedije Madama Butterfly je opera v treh dejanjih Giacoma Puccinija. Skladatelj je bil ob ogledu dramske uprizoritve enodejanke Madama Butterfly ameriškega pisatelja Davida Belasca tako pretresen in prevzet, da se je v hipu odločil za uglasbitev te tragične zgodbe o ljubezni prevarane Japonke.

# data[].attributes.body
opera SEVILJSKI BRIVEC

arija FIGARA

# data[].attributes.body
Jacques Offenbach, OREFEJ V PODZEMLJU, KAN KAN

Johann Strauss mlajši
NETOPIR, ČETVORKA

# data[].attributes.attachment_link.title
Maturantska četvorka -  Maribor 20.5.2016

# data[].attributes.headline
R. wagner: POROČNA KORAČNICA iz opere Lohengrin, pri 4.50 min.

# data[].attributes.subject
R. wagner: POROČNA KORAČNICA iz opere Lohengrin, pri 4.50 min.

# data[].attributes.attachment_link.title
Christian Thielemann – Wagner: Lohengrin: Prelude Act 3 / "Treulich geführt" (Bridal Chorus)

# data[].attributes.body
opera VALKIRA

ježa Valkir

# data[].attributes.attachment_link.title
Wagner   Die Walküre   The Ride of the Valkyries  Boulez   YouTube

# data[].attributes.body
rešitve

# data[].attributes.body
opera Carmen

arija Carmen

# data[].attributes.attachment_link.title
Georges Bizet - Wikipedija, prosta enciklopedija

# data[].attributes.body
opera Madame Butterfly

arija Čo-čo-san pri 58. minuti